SL Uradni list Evropske unije C 124/1

POROČILO O UPRAVLJANJU PRORAČUNA IN FINANČNEM POSLOVODENJU V PRORAČUNSKEM LETU 2009

2010/C 124/01

KAZALO

Poročilo o upravljanju proračuna in finančnem poslovodenju v proračunskem letu 2009

1. Uvod

2. Splošni pregled izvrševanja proračuna med letom 2009

3. Izvrševanje proračuna med letom 2009 po poglavjih

Priloge – Tabele o izvrševanju proračuna v proračunskem letu 2009

Priloga I: Proračunske prerazporeditve v letu 2009

Priloga II: Primerjava izvrševanja proračuna za leti 2009 in 2008 po poglavjih glede na prihodke

Priloga III: Izvrševanje proračuna po naslovih glede na prihodke

Priloga IV: Primerjava izvrševanja proračuna za leti 2009 in 2008 po poglavjih

Priloga V: Izvrševanje proračuna po naslovih

Priloga VI: Podrobnosti izvrševanja proračuna za leto 2009 – seznama 1 in 4

Poročilo o upravljanju proračuna in finančnem poslovodenju v proračunskem letu 2009

Sodišče Evropske unije

1. UVOD

To poročilo, ki je v skladu s členom 122 Finančne uredbe in členom 185 Pravil za izvajanje priloženo zaključnemu računu Sodišča Evropske unije za leto 2009, med drugim upošteva stopnjo izvajanja sredstev. Poleg tega nudi povzetek prerazporeditev sredstev med različnimi proračunskimi postavkami, ki so bile izvršene med letom 2009.

V poglavju 2 tega poročila je podan splošni pregled izvrševanja proračuna med letom 2009, v poglavju 3 pa natančnejša preučitev razvoja proračunskih smernic po poglavjih proračuna. Nazadnje so v prilogah podani natančni podatki v obliki številčnih tabel, ki se prav tako nanašajo na izvrševanje proračuna med letom 2009.

Glede same sodne dejavnosti je bralec vljudno napoten na Letno poročilo Sodišča Evropske unije za leto 2009, na voljo na internetni strani Curia (http://curia.europa.eu), ki vsebuje podrobne podatke in statistike o sodnih dejavnostih Sodišča, Splošnega sodišča in Sodišča za uslužbence.

2. SPLOŠNI PREGLED IZVRŠEVANJA PRORAČUNA MED LETOM 2009

2.1 Prihodki

Ocena prihodkov Sodišča Evropske unije za proračunsko leto 2009 je znašala 38 338 000 EUR.

Kot izhaja iz tabele 1 spodaj, ugotovljene terjatve za proračunsko leto 2009 znašajo 40 712 090 EUR in so za 6,19 % višje, kot je bilo predvideno (1).

Tabela 1

Napovedani prihodki in ugotovljene upravičenosti

(v EUR) Naslov Ocena prihodkov 2009 Ugotovljene terjatve 2009 % skupnega 4. Prihodki od zaposlenih v institucijah in drugih organih Skupnosti 38 198 000,00 39 716 317,26 97,55 5. Prihodki od upravnega poslovanja institucije 130 000,00 995 772,29 2,45 9. Razni prihodki 10 000,00 0,00 0 Skupaj 38 338 000,00 40 712 089,55 100,00 % 100 % 106,19 %

Opaziti je, da prihodki od ugotovljenih terjatev iz naslova 4 (zlasti odbitek od osebnih prejemkov članov in osebja zaradi davkov in socialnih prispevkov) pomenijo velik odstotek vseh prihodkov (97,55 %), prihodki iz naslovov 5 in 9 (zlasti prihodek od prodaje publikacij, povračila iz zavarovanja in telekomunikacij ter finančni prihodki) pomenijo manj kot 2,45 % celote.

V prilogah II in III so navedeni dodatni statistični podatki glede vseh tokov prihodkov (prihodki-prenesene terjatve, prihodki-ugotovljena terjatve, zbrani prihodki-terjatve).

Opaziti je, da pridobljeni prihodki (40 695 081 EUR) pomenijo 99,96 % ugotovljenih terjatev v letu 2009 (99,88 % v letu 2008).

Glede prihodkov od prenesenih terjatev za prejšnje proračunsko leto je iz tabele 2 spodaj razvidno, da prihodki iz naslova 5 pomenijo največji del vseh prihodkov od izterjanih prenesenih terjatev v letu 2009 (79,43 %). Zneski, ki jih je treba še prenesti na naslov 4, v glavnem ustrezajo zneskom, ki jih je treba prenesti na nacionalne pokojninske družbe v okviru prenosov pokojninskih pravic.

Tabela 2

Prihodki od prenesenih upravičenosti

(v EUR) Naslov Prenosi iz 2008 v 2009 Prihodki od prenesenih terjatev % skupnega 4. Prihodki od zaposlenih v institucijah in drugih organih Skupnosti 49 387,01 8 453,26 20,57 5. Prihodki od upravnega poslovanja institucije 33 244,39 32 650,28 79,43 9. Razni prihodki 0,00 0,00 0,00 Skupaj 82 631,40 41 103,54 100,00 % 100 % 49,74 %

2.2 Odhodki

2.2.1 Odobrena sredstva za proračunsko leto

Odobrena sredstva za odhodke, izkazana v proračun Sodišča Evropske unije za proračunsko leto 2009, so znašala 314 954 433 EUR.

Kot je razvidno iz tabele 3 spodaj, je bil proračun v proračunskem letu 2009 izvršen v višini 311 345 642,44 EUR in odraža zelo visoko stopnjo izkoriščenosti končnih odobrenih sredstev, namreč 98,85 %, kar pomeni izboljšanje v primerjavi z letom 2008 (98,74 %).

Opaziti je tudi, da je enako kot v prejšnjih letih skoraj tri četrtine proračuna, ki ga izvrši Sodišče Evropske unije, namenjenih izdatkom za osebje (izdatki iz naslova 1).

Tabela 3

Obveznosti sredstev za proračunsko leto

(v EUR) Naslov Sredstva za proračunsko leto 2009 Obveznosti za proračunsko leto 2009 % skupnega 1. Zaposleni v instituciji 232 698 820,00 229 708 402,19 73,78 2. Nepremičnine, pohištvo, oprema in razni izdatki delovanja 82 215 613,00 81 605 809,16 26,21 3. Izdatki za posebne naloge, ki jih izvaja institucija 40 000,00 31 431,09 0,01 10. Drugi izdatki 0,00 0,00 – Skupaj 314 954 433,00 311 345 642,44 100,00 % 100 % 98,85 %

V prilogah IV, V in VI so navedeni natančni dodatni statistični podatki o izkoriščenosti sredstev za proračunsko leto 2009 (primerjava z letom 2008, stopnja izvrševanja celote in podrobnosti izvrševanja po proračunskih postavkah).

2.2.2 Prenesena sredstva

Iz tabele 4 je razvidno, da so bila sredstva, ki so bila prenesena iz proračunskega leta 2008 v leto 2009, in sicer v skupnem znesku 14 617 407,12 EUR, v velikem delu izkoriščena (86,30 %).

Tabela 4

Izkoriščenost prenesenih sredstev

(v EUR) Naslov Prenesena sredstva iz 2008 v 2009 Plačila v breme prenesenih sredstev Zapadli zneski 1. Zaposleni v instituciji 3 700 338,19 2 828 230,26 872 107,93 2. Nepremičnine, pohištvo, oprema in razni izdatki delovanja 10 917 026,93 9 787 148,26 1 129 878,67 3. Izdatki za posebne naloge, ki jih izvaja institucija 42,00 0,00 42,00 10. Drugi izdatki 0,00 0,00 0,00 Skupaj 14 617 407,12 12 615 378,52 2 002 028,60 % 100 % 86,30 % 13,70 %

V prilogah 5 in 6 so navedeni natančni dodatni statistični podatki o izkoriščenosti sredstev, ki so bila prenesena iz proračunskega leta 2008 v leto 2009 (stopnja izvrševanja celote in podrobnosti izvrševanja po proračunskih postavkah).

2.2.3 Sredstva za namenske prihodke

Navesti je treba, da so lahko v skladu s členom 18 Finančne uredbe nekateri prihodki namenjeni financiranju posebnih postavk odhodkov. Ti namenski prihodki so torej dodatna sredstva, ki jih lahko uporabi institucija.

V tabeli 5 spodaj so podrobno po poglavjih navedeni zneski namenskih prihodkov, prenesenih iz enega proračunskega leta v drugo, ter ugotovljeni namenski prihodki in izterjani namenski prihodki med proračunskim letom.

Tabela 5

Izkoriščenost namenskih prihodkov

(v EUR) Naslov Prenos namenskih prihodkov iz 2008 v 2009 (1) Namenski prihodki 2009 (2) Plačila 2009 (3) Prenos namenskih prihodkov iz 2009 v 2010 (4) = (1) + (2) – (3) 1. Zaposleni v instituciji 338 269,24 182 035,41 392 823,42 127 481,23 2. Nepremičnine, pohištvo, oprema in razni izdatki delovanja 1 307 261,00 784 271,43 1 062 188,25 1 029 344,18 3. Izdatki za posebne naloge, ki jih izvaja institucija 3 985,25 3 050,00 0,00 7 035,25 10. Drugi izdatki 0,00 0,00 0,00 0,00 Skupaj 1 649 515,49 969 356,84 1 455 011,67 1 163 860,66

Kot je prikazano v tabeli 5, so sredstva namenskih prihodkov, ugotovljenih med proračunskim letom 2009, znašala 969 356 EUR, od katerih se več kot 86 % zneska nanaša na te elemente:

— povračila osebnih prejemkov/prispevkov od zavarovanj v nekaterih primerih odsotnosti zaradi bolezni ali nezgode (122 078 EUR),

— povračila stroškov glede stavb, katerih površine so na razpolago dale druge institucije (219 263 EUR),

— povračila iz telekomunikacij ali poštnin (123 837 EUR),

— prihodke od prodaje publikacij Sodišča, kot so zbirke odločb sodne prakse (371 409 EUR).

2.2.4 Prerazporeditve sredstev

Sodišče Evropske unije je med proračunskim letom 2009 izvedlo 25 prerazporeditev na podlagi členov 22 in 24 Finančne uredbe, kar v skupnem znesku znaša 9 345 304 EUR, precej manj kot znesek takšnih prerazporeditev, opravljenih v letu 2008 (10 931 540 EUR).

V skladu z določbami členov 22(2) in od 24(2) do (4) Finančne uredbe je bil proračunski organ obveščen glede 9 prerazporeditev. Prerazporeditve so skupaj znašale 7 948 000 EUR (8 695 500 EUR v letu 2008), kar je skoraj 85 % zneska vseh prerazporejenih sredstev v proračunskem letu. Kot v letu 2008, je zelo velik del teh prerazporeditev (skoraj 5 milijonov EUR) omogočil povečanje predplačil za nepremičninski projekt prenove in razširitve stavb Sodišča za znižanje prihodnjih proračunskih stroškov v okviru pogodbe o najemu s poznejšim kupom, sklenjene z luksemburškimi oblastmi.

Sicer pa je bilo opravljenih 16 prerazporeditev med členi, o katerih proračunski organ ni bil obveščen, kot določa člen 22(4) Finančne uredbe, in sicer v skupnem znesku 1 397 304 EUR (2 236 040 EUR v letu 2008), kar pomeni skoraj 15 % celotnega zneska sredstev, prerazporejenih med proračunskim letom.

V Prilogi I so navedene podrobnosti glede vseh teh prerazporeditev sredstev in zadevnih proračunskih postavk.

3. IZVRŠEVANJE PRORAČUNA ZA LETO 2009 PO POGLAVJIH

3.1 NASLOV 1 – Zaposleni v instituciji

Kot je razvidno iz tabele 6 spodaj, dokončno dodeljena proračunska sredstva v okviru naslova 1 za proračunsko leto 2009 znašajo 232 698 820 EUR, kar je skoraj 74 % celotnega proračuna Sodišča Evropske unije. Ta sredstva so bila vezana v znesku 229 708 402,19 EUR, kar pomeni, da je bila stopnja izvajanja zelo visoka, namreč 98,71 % (98,46 % v letu 2008).

Tabela 6

Izkoriščenost sredstev za proračunsko leto

(v EUR) Naslov 1 Sredstva za proračunsko leto 2009 Obveznosti za proračunsko leto 2009 % skupnega 10. Člani institucije 29 967 000,00 29 104 251,06 97,12 12. Uradniki in začasni uslužbenci 183 069 520,00 181 156 824,21 98,96 14. Drugo osebje in zunanje storitve 14 952 300,00 14 879 938,92 99,52 16. Drugi izdatki za osebje, zaposleno v instituciji 4 710 000,00 4 567 388,00 96,97 Skupaj 232 698 820,00 229 708 402,19 98,71

3.1.1 Poglavje 10 – Člani institucije

Končna sredstva tega poglavja v znesku 29 967 000 EUR so bila vezana v obsegu 29 104 251 EUR, oziroma v stopnji izvajanja, povečani na 97,12 % (97,60 % v letu 2008).

Treba je pripomniti, da je bila v največjem delu sredstev, zahtevanih za poglavje 10 za proračunsko leto 2009, upoštevana stopnja povišanja osebnih prejemkov in drugih s tem povezanih stroškov s 3,3 % na dan 1. januarja 2009, medtem ko je dejansko povišanje, določeno decembra 2008, znašalo 3 %. Enako je stopnja povišanja osebnih prejemkov, predvidena 1. julija 2009, znašala 3,2 %, medtem kot je bila stopnja povišanja, ki jo je določil Svet konec decembra 2009, le 1,85 %. Zaradi teh dveh razlik (0,3 % za 12 mesecev osebnih prejemkov in 1,35 % za 6 mesecev) so bila prihranjena sredstva glede na prvotne napovedi.

Poleg tega ugotavljamo tudi določene prihranke pri proračunskih postavkah, povezanih z zakonskimi izdatki v zvezi s ponovno izvolitvijo članov treh sodišč (začasna nadomestila, upravičenja, povezana z nastopom in prenehanjem zaposlitve ter premestitvami). Takšne razlike so posledica običajnega postopka priprave proračuna, v skladu s katerim morajo biti napovedi ponovne izvolitve članov opravljene zelo zgodaj (skoraj leto in pol pred dnevom ponovne izvolitve) na podlagi preudarnosti, dejanske ponovne izvolitve pa so nato posledica odločitev držav članic in posameznih članov sodišč.

Tako je bilo možno opraviti nekatere prerazporeditve s sredstev iz poglavja 10 v druga poglavja proračuna, te prerazporeditve pa so podrobno pojasnjene v Prilogi I. Poleg povečanja postavke 1406„Zunanje jezikovne storitve“ (0,35 milijona EUR) v poglavju 14 so te prerazporeditve prispevala sredstva predvsem v postavko 2001„Najem-nakup“ (1,6 milijona EUR) v poglavju 20 naslova 2 (glej v nadaljevanju pojasnila o sredstvih iz poglavja 20„Nepremičnine in s tem povezani stroški“).

3.1.2 Poglavje 12 – Uradniki in začasni uslužbenci

Končna sredstva v tem poglavju v znesku 183 069 520 EUR so bila vezana v obsegu 181 156 824 EUR, torej v zelo visoki stopnji izvajanja 98,96 %, kar pomeni rahlo izboljšanje v primerjavi z letom 2008 (98,72%).

Ti dobri rezultati so rezultat zelo aktivne politike zaposlovanja vseh služb Sodišča. Zasedenost delovnih mest, dodeljenih zaradi širitve iz leta 2004, je zelo zadovoljiva in zelo spodbudna glede delovnih mest na podlagi nedavne širitve EU-2. Zasedenost delovnih mest je 31. decembra 2009, vključno z delovnimi mesti poleg širitve, znašala 98 %, kar je izredno veliko, če upoštevamo učinek običajnega kroženja zaposlenih glede na celotno osebje institucije (1 931 delovnih mest).

Neporabljena sredstva iz poglavja 12 v bistvu pojasnjuje dejstvo, da so bila zahtevana sredstva za zadevne postavke glede plačil in s tem povezanih stroškov za proračunsko leto 2009 izračunana na podlagi stopnje povišanja osebnih prejemkov za 3,3 %, medtem ko je dejansko povišanje, določeno decembra 2008, znašalo 3 %. Enako je stopnja povišanja osebnih prejemkov, predvidena 1. julija 2009, znašala 3,2 %, medtem ko je bila stopnja povišanja, ki jo je določil Svet konec decembra 2009, le 1,85 %. Zaradi teh dveh razlik (0,3 % za 12 mesecev osebnih prejemkov in 1,35 % za 6 mesecev) so bila prihranjena sredstva glede na prvotne napovedi.

Poudariti je treba, da je ugotovljen presežek relativno nizek, če upoštevamo skupno vsoto v okviru poglavja 12 (skoraj 60 % celotnega proračuna Sodišča) in težave, povezane s proračunskimi napovedmi, ki se opravijo skoraj 12 mesecev vnaprej z uporabo določenih parametrov za napovedovanje, ki so neizogibno ocenjevalni (stopnja povečanja osebnih prejemkov, stopnja inflacije, hitrost zaposlovanja ali kroženje osebja itn.). Zaradi vztrajnih prizadevanj Sodišča zadnjih let (v smislu kakovosti njegovih napovedi in letnega upravljanja proračuna) pa je bilo vendarle mogoče zmanjšati ugotovljene presežke, ta trend pa se je nadaljeval tudi v letu 2009.

Tako je bilo možno opraviti nekatere prerazporeditve s sredstev iz poglavja 12 v druga poglavja proračuna, te prerazporeditve pa so podrobno pojasnjene v Prilogi I. Te prerazporeditve so prispevale sredstva predvsem v postavko 2001„Najem-nakup“ (3,15 milijona EUR) v poglavju 20 in v manjšem obsegu povečanje postavke 2102„Storitve zunanjih sodelavcev pri delovanju, razvoju in vzdrževanju računalniških programov“ (0,53 milijona EUR) v okviru poglavja 21 naslova 2 (ustrezna pojasnila so v nadaljevanju v različnih poglavjih).

3.1.3 Poglavje 14 – Drugo osebje in zunanje storitve

Splošno so bila končna sredstva v okviru tega poglavja v znesku 14 952 300 EUR vezana v obsegu 14 879 939 EUR, torej v stopnji izvajanja, ki je skoraj 100 %, kar pomeni občutno izboljšanje v primerjavi z letom 2008 (97 %).

Končna sredstva v okviru poglavja 14 so skoraj v celoti zbrana na dveh proračunskih postavkah. Glede skoraj tretjine sredstev gre za postavko 1400„Drugi uslužbenci“, v zvezi s katerimi je stopnja izvajanja ostala zelo visoka (98,64 % v primerjavi s 99,73 % v letu 2008). Glede drugih dveh tretjin gre za postavko 1406„Zunanje jezikovne storitve“, v zvezi s katero je stopnja izvajanja dosegla 100 %, kar je občutno izboljšanje glede na leto 2008 (96,98 %).

Izboljšanje stopnje izvajanja sredstev glede zadnje postavke, ki pokriva hkrati zunanje jezikovne storitve, je odraz povečanja delovne obremenitve v pogojih, v katerih je število osebja, zaposlenega kot jezikoslovcev v instituciji (pravniki-prevajalci in tolmači), omejeno.

Kljub različnim organizacijskim ukrepom, ki jih je v zadnjih letih sprejelo Sodišče za omejitev potreb po prevodih, je zlasti opaziti, da se je delovna obremenitev glede prevajanja povečala za 6,7 % v letu 2009, zaradi česar je bilo treba v večjem obsegu uporabiti storitve zunanjih sodelavcev. S tem se pojasni, da je bilo sredstva, namenjena za plačilo storitev zunanjih sodelavcev prevajalcev, treba povečati za 350 000 EUR s prerazporeditvijo sredstev iz poglavja 10.

3.1.4 Poglavje 16 – Drugi izdatki za osebje, povezano z institucijo

Končna sredstva v okviru tega poglavja v znesku 4 710 000 EUR so bila vezana v obsegu 4 567 388 EUR, torej v stopnji izvajanja, ki znaša 96,97 % (98,5 % v letu 2008).

Dve postavki v tem poglavju pomenita skoraj 78 % končnih odobrenih sredstev. Gre za postavko 1612„Nadaljnje poklicno usposabljanje“, katere stopnja izvajanja je 97,40 % (v primerjavi s 97,8 % v letu 2008), in postavko 1654„Center za predšolske otroke“, katere stopnja izvajanja je 100 %, tako kot prejšnje leto.

3.2 NASLOV 2 – Nepremičnine, pohištvo, oprema in razni izdatki delovanja

Kot je razvidno iz tabele 7 spodaj, dokončno dodeljena proračunska sredstva v okviru naslova 2 za proračunsko leto 2009 znašajo 82 215 613 EUR, kar je malo več kot četrtina celotnega proračuna Sodišča Evropske unije. Ta sredstva so bila vezana v obsegu 81 605 809 EUR, torej v stopnji izvajanja, ki je skoraj 100 %, tako kot v letu 2008.

Tabela 7

Izkoriščenost sredstev za proračunsko leto

(v EUR) Naslov 2 Sredstva za proračunsko leto 2009 Obveznosti za proračunsko leto 2009 % skupnega 20. Nepremičnine in s tem povezani stroški 59 732 500,00 59 710 997,33 99,96 21. Obdelava podatkov, oprema in pohištvo: nakup, najem in vzdrževanje 15 868 113,00 15 636 608,20 98,54 23. Tekoči izdatki za delovanje uprave 2 335 500,00 2 059 426,98 88,18 25. Srečanja in konference 796 500,00 743 014,77 93,28 27. Izdatki za razširjanje informacij: nakup, arhiviranje, produkcija in razširjanje 3 483 000,00 3 455 761,88 99,22 Skupaj 82 215 613,00 81 605 809,16 99,26

3.2.1 Poglavje 20 – Nepremičnine in s tem povezani stroški

Končna sredstva v tem poglavju v znesku 59 732 500 EUR so bila vezana v obsegu 59 710 997 EUR, torej 99,96 % (99,68 % v letu 2008).

Končna sredstva iz člena 200„Nepremičnine“ in 202„Izdatki za stavbe“ pomenijo 73,6 % (43 980 000 EUR) oziroma 26,4 % (15 752 500 EUR) vseh sredstev tega poglavja. Celostno so ta sredstva v močnem porastu (+ 33 %) glede na leto 2008 zaradi dokončanja in začetka uporabe nepremičninskega kompleksa nove sodne palače (ki vsebuje staro prenovljeno sodno palačo, obroč okoli sodne palače, visoka stolpa in galerijo, ki povezuje stare in nove stavbe).

V členu 200„Nepremičnine“ so odhodki iz postavke 2000„Najemnine“ znašali 10 542 297 EUR (stopnja izvajanja 100 %) in ustrezajo najemu štirih stavb (Allegro, Geos, Stavba T in Stavba Ta), ki jih je prav tako treba uporabljati ob upoštevanju zaposlenih in nezmožnosti uporabe starih stavb Prizidkov A, B in C, ki so predmet obnove, da ustrezale različnim nacionalnim določbam, ki so začele veljati od dokončanja njihove izgradnje (med letoma 1986 in 1993).

Zanje so odhodki iz postavke 2001„Najem-nakup“ znašali skoraj 32 milijonov EUR (stopnja izvajanja 100 %), kar je precejšnje povišanje (+ 51 %) glede na leto 2008 (21 milijonov EUR). Sredstva, uporabljena v letu 2008, so namreč pomenila le nekatera delna predplačila v pričakovanju dokončanja izgradnje nove sodne palače, medtem ko so bila sredstva v letu 2009 namenjena novim zapadlim plačilom za najem-nakup (izračunanim v skladu s pogodbo, sklenjeno 13. junija 2007 z luksemburškimi oblastmi), ki so izterljiva zaradi začetka uporabe nepremičninskega kompleksa nove sodne palače od konca leta 2008. Poudariti je treba, da je bilo zaradi dobrega finančnega upravljanja – kot je že bilo omenjeno zgoraj – mogoče nekatere presežke sredstev, navedene v poglavjih 10 in 12 proračuna, nameniti dodatnim predplačilom k tistim, ki so bila predhodno opravljena v letih 2007 in 2008. Tako plačilo popolnoma ustreza usmeritvi, ki ji sledita oba proračunska organa glede nepremičninskih projektov institucij Skupnosti, da bi se čim bolj omejila prihodnja proračunska obremenitev takih projektov.

Odhodki iz člena 202„Izdatki za stavbe“ so znašala 15 748 248 EUR (stopnja izvajanja 100 %) in skoraj v celoti ustrezajo odhodkom za čiščenje/vzdrževanje, porabo energije in varnost/nadzor, ki so potrebni za dobro delovanje nepremičnin Sodišča. Veliko povečanje teh odhodkov (+ 50 %) je neposredno povezano z začetkom uporabe nepremičninskega kompleksa nove sodne palače. Navedemo naj, da je bilo treba povišati prvotna sredstva (z notranjo prerazporeditvijo sredstev v poglavju 20) ob upoštevanju dejanskih pogojev začetka uporabe glede na predvidevanja o uporabi, upoštevana ob napovednih sredstev za proračun 2009 v februarju 2008.

3.2.2 Poglavje 21 – Izdatki za informatiko, oprema in pohištvo

Končna sredstva v okviru tega poglavja v znesku 15 868 113 EUR so bila vezana v obsegu 15 636 608 EUR, kar je 98,54 % (99,74 % v letu 2008).

Končna sredstva poglavja 21 se v zelo velikem delu (88 %) nanašajo na izdatke za informatiko in pohištvo.

V nasprotju z odhodki iz člena 20 je zaznati občutno znižanje odhodkov poglavja 21 (– 22,50 % v primerjavi z letom 2008). Del odhodkov v letu 2008 je namreč ustrezal investicijam v računalniški material (zlasti za namestitev telefonskega in multimedijskega podatkovnega omrežja) in pohištva, potrebnega za začetek uporabe nepremičninskega kompleksa nove sodne palače.

V zvezi s členom 210„Oprema, stroški delovanja v zvezi z informatiko in telekomunikacijami“ so bila tekoča sredstva, kot prejšnja leta, namenjena redni obnovi zalog strojne opreme, vzdrževanju obstoječih sistemov, tekočim podpornim nalogam in novim razvojnim projektom v informatiki na sodnem in upravnem področju.

V tem okviru je bilo treba v postavki 2102„Zunanje storitve za rabo, izvedbo in vzdrževanje programske opreme in sistemov“ povečati sredstva za 535 000 EUR (ki so bila prenesena iz poglavja 12), da bi se ublažile določene začasne težave pri zaposlovanju informatikov z uporabo storitev zunanjih podizvajalcev, kar je omogočilo upoštevanje prioritet delovnega načrta za leto 2009.

V členu 212„Pohištvo“ so bila sredstva vezana v celoti 100 %. Ta sredstva so bila, kot je bilo predvideno, namenjena nakupu dodatnega pohištva ter zamenjavi dela pohištva (kupljenega pred petnajstimi leti).

3.2.3 Poglavje 23 – Tekoči izdatki za delovanje uprave

Končna sredstva v okviru tega poglavja v znesku 2 335 500 EUR so bila vezana v obsegu 2 059 427 EUR oziroma 88,18 % (99,18 % v letu 2008).

Zaznati je občutno znižanje sredstev v okviru poglavja 23 (– 23,50 % v primerjavi z letom 2008), ki je posledica tega, da je bil del sredstev v letu 2008 (1,2 milijona EUR) namenjen obsežnemu projektu selitve članov in osebja v nove stavbe, ki so se pričele uporabljati konec leta 2008.

Za proračunsko leto 2009 je več kot 78 % sredstev v okviru tega poglavja namenjenih dvema vrstama odhodkov:

— odhodkom v okviru člena 230„Pisalne potrebščine, pisarniški material in razni potrošni material“, ki so znašali 988 425 EUR (stopnja izvajanja 80,75 % v primerjavi z 99,85 % v letu 2008),

— odhodkom v okviru člena 236„Poštni stroški“, ki so znašali 577 530 EUR (stopnja izvajanja 95,22 % v primerjavi z 99,92 % v letu 2008).

V okviru teh dveh členov so bila prihranjena nezanemarljiva sredstva, kar je rezultat prizadevanja institucije na področju elektronske izmenjave dokumentov.

Nazadnje, odhodki v okviru člena 238„Drugi upravni odhodki“, v katerih niso upoštevani izdatki za selitev, so se bistveno znižali (– 63 %) glede na leto 2008 iz prej pojasnjenih razlogov. Vendar pa je povečanje sredstev za 132 000 EUR (ki so bila prenesena iz poglavja 20) nujno za izvedbo nekaterih datumsko natančno določenih selitev (osebja in arhivov), ki se zaradi razporeditve dokončanja nekaterih del niso mogle izvesti v letu 2008.

3.2.4 Poglavje 25 – Srečanja in konference

Končna sredstva v okviru tega poglavja v znesku 796 500 EUR so bila vezana v obsegu 743 015 EUR oziroma 93,28 % (96,71 % v letu 2008).

Ta sredstva so deloma namenjena izdatkom za protokolarno dejavnost Sodišča in izdatkom za obiske institucije.

V letu 2009 so protokolarno dejavnost zaznamovali trije pomembni dogodki:

— simpozij „Razmislek o postopku predhodnega odločanja“ in srečanje s predsedniki ustavnih in vrhovnih sodišč držav članic Evropske unije 30. in 31. marca,

— kolokvij 25. septembra „Od 20. obletnice do leta 2020“ ob 20. obletnici ustanovitve Splošnega sodišča,

— slavnostna seja 6. oktobra ob delni zamenjavi Sodišča in nastopa funkcij novih članov Splošnega sodišča in Sodišča za uslužbence.

Obiski Sodišča se organizirajo zaradi zagotavljanja boljše obveščenosti pravnih strokovnjakov in študentov prava o sodni instituciji in sodni praksi Evropske unije. Sodišče z organiziranjem srečanj z nacionalnimi sodniki (srečanja in seminarji) sledi cilju seznaniti nacionalne sodnike z delovanjem institucije, mehanizmom predloga za sprejetje predhodne odločbe in izvajanjem prava Evropske unije ter sodnikom ponuditi „forum“, ki jim omogoča srečevanje. V letu 2009 je bil uvedena nova ponudba, ki zajema specializirane seminarje, namenjene nacionalnim sodnikom ustavnih in vrhovnih sodišč.

Ker so proračunske napovedi za ti vrsti dejavnosti po sami naravi manj natančne, je obseg dejavnosti v letu 2009 zahteval prerazporeditev sredstev v višini 60 000 EUR v poglavju 25.

3.2.5 Poglavje 27 – Izdatki za razširjanje informacij: nakup, arhiviranje, produkcija in razširjanje

Končna sredstva v okviru tega poglavja v znesku 3 483 000 EUR so bila vezana v obsegu 3 455 762 EUR, oziroma 99,22 % (99,81 % v letu 2008).

Sredstva iz tega poglavja so namenjena dvema vrstama odhodkov, ki so v celoti namenjeni sodni dejavnosti:

— odhodki v okviru člena 272„Izdatki za dokumentacijo in knjižnico“, ki so znašali 1 134 881 EUR (stopnja izvajanja 97,83 %). Spomniti je treba, da vsi ti stroški pomenijo resnično naložbo za dobro delovanje treh sodišč in služb institucije,

— in odhodki v okviru člena 274„Produkcija in objave“, ki so znašali 2 320 880 EUR (stopnja izvajanja 99,81 %). Ti stroški so namenjeni predvsem javni objavi sodb in sklepnih predlogov ter zbirk sodnih odločb sodne prakse treh sodišč.

3.3 NASLOV 3 – Izdatki za posebne naloge, ki jih izvaja institucija

Poglavje 37 – Posebni izdatki nekaterih institucij in organov

Končna sredstva v okviru naslova 3 vključujejo zgolj sredstva poglavja 37 za postavko 3710„Sodni stroški“. Za proračunsko leto 2009 so proračunska sredstva znašala 40 000 EUR in so bila vezana v obsegu 31 431 EUR, kar ustreza 78,58-odstotni stopnji izvajanja.

Gre za izdatke institucije v okviru brezplačne pravne pomoči, s katerimi se krijejo honorarji odvetnikov in drugi stroški. Težko jih je napovedati zaradi zelo različnega izvrševanja proračuna iz leta v leto.

3.4 NASLOV 10 – Drugi izdatki

Poglavje 10 0 – Začasna sredstva

Končna sredstva za naslov 10 v proračunskem letu 2009 niso bila dodeljena.

(1) Ta razlika je zmanjšana na 1,5 %, če se upošteva namenske prejemke, ki se jih lahko ponovno uporabi, ki so v skladu s proračunsko prakso navedeni kot „p.m.“ (pour memoire) pri sestavljanju začetnega proračuna, vendar se jih ustrezno upošteva v okviru istega proračuna, s tem da se odštejejo od zadevnih proračunskih postavk.

PRILOGA I Proračunske prerazporeditve v letu 2009 na podlagi členov 22 in 24 Finančne uredbe (v EUR) Št. prerazp. Datum Iz naslova v naslov Iz poglavja v poglavje Iz člena v člen Iz postavke v postavko Iz člena/postavke V člen/postavko Prerazporeditve, o katerih je obveščen proračunski organ (v skladu z določbami členov 22(2) in 24(2), (3) in (4)): 1 4/28/2009 132 000 2000 Najemnine 238 Drugi izdatki za upravno delovanje 2 7/30/2009 447 000 2001 Nadomestila za najem-nakup 2022 Čiščenje in vzdrževanje 1 436 000 2001 Nadomestila za najem-nakup 2024 Poraba energije 72 000 2001 Nadomestila za najem-nakup 2026 Varnost in nadzor stavb 14 000 2001 Nadomestila za najem-nakup 2028 Zavarovanja 84 000 2001 Nadomestila za najem-nakup 2029 Drugi izdatki za stavbe 3 7/30/2009 535 000 1200 Osebni prejemki in nadomestila 2102 Zunanje storitve za rabo, izvedbo in vzdrževanje programske opreme in sistemov 4 10/15/2009 40 000 254 Srečanja, kongresi in konference 252 Stroški za sprejeme in reprezentanco 20 000 256 Izdatki za informiranje in za sodelovanje na javnih prireditvah 252 Stroški za sprejeme in reprezentanco 5 10/14/2009 350 000 1002 Dodatki ob nastopu, spremembi in prenehanju funkcije 1406 Druge dodatne storitve (prevajanje/tolmačenje) 68 000 149 Začasna sredstva 1400 Drugi uslužbenci 6 12/14/2009 250 000 1200 Osebni prejemki in nadomestila 2001 Nadomestila za najem-nakup 7 12/14/2009 750 000 102 Začasna nadomestila 2001 Nadomestila za najem-nakup 8 12/14/2009 365 000 1002 Dodatki ob nastopu, spremembi in prenehanju funkcije 2001 Nadomestila za najem-nakup 2 898 000 129 Začasna sredstva 2001 Nadomestila za najem-nakup 9 12/14/2009 487 000 109 Začasna sredstva 2001 Nadomestila za najem-nakup Vmesni seštevek 7 948 000 5 285 000 482 000 2 181 000 0 oziroma 85,05 % vseh prerazporeditev Prerazporeditve znotraj členov, o katerih proračunski organ ni obveščen (v skladu z določbami člena 22(4)): 1 7/6/2009 250 000 1200 Osebni prejemki in nadomestila 1204 Dodatki ob nastopu, spremembi in prenehanju funkcije 2 9/7/2009 197 500 2001 Nadomestila za najem-nakup 2007 Opremljanje prostorov 3 9/28/2009 14 000 2026 Varnost in nadzor stavb 2028 Zavarovanja 4 10/15/2009 19 500 2026 Varnost in nadzor stavb 2029 Drugi izdatki za stavbe 5 11/9/2009 178 000 1002 Dodatki ob nastopu, spremembi in prenehanju funkcije 1000 Osebni prejemki in nadomestila 6 12/2/2009 81 000 1404 Izmenjava uradnikov, prakse 1400 Drugi uslužbenci 35 000 1405 Druge zunanje storitve 1400 Drugi uslužbenci 75 000 1406 Druge dodatne storitve (prevajanje/tolmačenje) 1400 Drugi uslužbenci 7 11/9/2009 31 025 2022 Čiščenje in vzdrževanje 2028 Zavarovanja 8 11/26/2009 50 000 2000 Najemnine 2007 Opremljanje prostorov 9 11/26/2009 75 703 2000 Najemnine 2001 Nadomestila za najem-nakup 10 11/27/2009 129 000 1204 Dodatki ob nastopu, spremembi in prenehanju funkcije 1200 Osebni prejemki in nadomestila 11 12/3/2009 15 000 1612 Nadaljnje poklicno usposabljanje 1610 Razni izdatki za zaposlovanje 12 12/2/2009 15 000 1000 Osebni prejemki in nadomestila 1002 Dodatki ob nastopu, spremembi in prenehanju funkcije 13 12/14/2009 152 000 1204 Dodatki ob nastopu, spremembi in prenehanju funkcije 1200 Osebni prejemki in nadomestila 14 12/15/2009 20 000 1404 Izmenjava uradnikov, prakse 1400 Drugi uslužbenci 4 589 1406 Druge dodatne storitve (prevajanje/tolmačenje) 1400 Drugi uslužbenci 15 12/16/2009 21 000 1405 Druge zunanje storitve 1406 Druge dodatne storitve (prevajanje/tolmačenje) 16 12/16/2009 7 987 1405 Druge zunanje storitve 1400 Drugi uslužbenci 26 000 1406 Druge dodatne storitve (prevajanje/tolmačenje) 1400 Drugi uslužbenci Vmesni seštevek 1 397 304 0 0 0 1 397 304 oziroma 14,95 % vseh prerazporeditev Skupaj 9 345 304 5 285 000 482 000 2 181 000 1 397 304

PRILOGA II Primerjava izvrševanja proračuna za leti 2009 in 2008 po poglavjih glede na prihodke (v EUR) Poglavje Naslov Ugotovljene upravičenosti za leto 2009 Ugotovljene upravičenosti za leto 2008 Razlika Razlika v % 40 Razni davki in odbitki 22 569 778,44 21 613 643,09 956 135,35 4,42 % 41 Prispevki za pokojninsko zavarovanje 17 146 538,82 16 031 270,75 1 115 268,07 6,96 % Naslov 4 39 716 317,26 37 644 913,84 2 071 403,42 5,50 % 50 Prihodki od prodaje premičnin (prodaja blaga) in nepremičnin 396 849,61 396 469,07 380,54 0,10 % 52 Prihodki od naložb ali danih posojil, bančnih in drugih obresti 45 171,91 134 037,41 –88 865,50 –66,30 % 55 Prihodki od opravljenih storitev in del 0,00 0,00 0,00 0,00 % 57 Drugi prispevki in vračila v zvezi s poslovanjem institucije 553 750,77 553 102,52 648,25 0,12 % 58 Razna nadomestila 0,00 28 888,04 –28 888,04 – 100,00 % Naslov 5 995 772,29 1 112 497,04 – 116 724,75 – 10,49 % 90 Razni prihodki 0,00 28 551,00 –28 551,00 – 100,00 % Naslov 9 0,00 28 551,00 –28 551,00 – 100,00 % Skupaj 40 712 089,55 38 785 961,88 1 926 127,67 4,97 %

PRILOGA III Izvrševanje proračuna po naslovih glede na prihodke (v EUR) Naslov Prenosi iz 2008 v 2009 (1) Odstopanja, nastala v proračunskem letu (2) Prenosi iz 2008 v 2009 po popravkih (3) = (1) + (2) Prihodki od prenesenih upravičenosti (4) % (4)/(3) Ugotovljene upravičenosti 2009 (5) Prihodki od ugotovljenih upravičenosti proračunsko leto 2009 (6) % (6)/(5) Prenosi iz 2009 v 2010 (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 Skupaj 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 NASLOV 4: Prihodki od zaposlenih v institucijah in drugih organih Skupnosti NASLOV 5: Prihodki od upravnega poslovanja institucije NASLOV 9: Razni prihodki

PRILOGA IV Primerjava izvrševanja proračuna za leti 2009 in 2008 po poglavjih (v EUR) Poglavje Naslov Obveznosti 2009 Obveznosti 2008 Razlika Razlika v % 10 Člani institucije 29 104 251,06 28 131 683,65 972 567,41 3,46 % 12 Uradniki in začasni uslužbenci 181 156 824,21 172 675 432,74 8 481 391,47 4,91 % 14 Drugo osebje in zunanje storitve 14 879 938,92 13 964 180,16 915 758,76 6,56 % 16 Drugi izdatki za osebje, povezano z institucijo 4 567 388,00 3 884 970,96 682 417,04 17,57 % Naslov 1 229 708 402,19 218 656 267,51 11 052 134,68 5,05 % 20 Nepremičnine in s tem povezani stroški 59 710 997,33 44 737 141,23 14 973 856,10 33,47 % 21 Izdatki za informatiko, oprema in pohištvo: nakup, najem in vzdrževanje 15 636 608,20 20 112 512,05 –4 475 903,85 –22,25 % 23 Tekoči izdatki za delovanje uprave 2 059 426,98 3 029 172,15 – 969 745,17 –32,01 % 25 Srečanja in konference 743 014,77 704 344,23 38 670,54 5,49 % 27 Izdatki za razširjanje informacij: nakup, arhiviranje, produkcija in razširjanje 3 455 761,88 3 134 393,62 321 368,26 10,25 % Naslov 2 81 605 809,16 71 717 563,28 9 888 245,88 13,79 % 37 Posebni izdatki nekaterih institucij in organov 31 431,09 11 450,27 19 980,82 74,50 % Naslov 3 31 431,09 11 450,27 19 980,82 74,50 % Skupaj 311 345 642,44 290 385 281,06 20 960 361,38 7,22 %

PRILOGA V Izvrševanje proračuna po naslovih (v EUR) Naslov Prenosi iz 2008 v 2009 (1) Plačila v breme prenesenih sredstev (2) Zapadli zneski (3) = (1) – (2) Sredstva za proračunsko leto 2009 (4) Obveznosti v breme proračunskega leta 2009 (5) Plačila, izvršena 31.12.2009 (6) Prenosi iz 2009 v 2010 (7) = (5) – (6) Razveljavitve (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Skupaj 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % NASLOV 1: Izdatki za zaposlene v instituciji NASLOV 2: Nepremičnine, pohištvo, oprema in razni izdatki delovanja NASLOV 3: Izdatki za posebne naloge, ki jih izvaja institucija NASLOV 10: Drugi izdatki